wannaphong/clean_thaiwikipedia huggingface dataset:
# พระตำหนักเขาค้อ
พระตำหนักเขาค้อ เป็นพระตำหนักที่ตั้งอยู่ที่เขาย่า ตำบลสะเดาะพง อำเภอเขาค้อ จังหวัดเพชรบูรณ์

 ประวัติ 
พระตำหนักเขาค้อ เป็นพระตำหนักที่ประทับของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ โดยตั้งอยู่บนเขาย่า โดยสูงจากระดับน้ำทะเล 1,100 เมตรห้องพักบนพระตำหนักเขาค้อ  สืบค้นเมื่อ 12 เมษายน 2556 โดยจัดสร้างโดยข้าราชการ ตำรวจ ทหาร หลังจากที่สงครามได้สงบลงประชาชนในพื้นที่ภาคเหนือ ด้วยความซาบซึ้งในพระมหากรุณาธิคุณของพระองค์ท่าน ภายหลังการต่อสู้ด้วยอาวุธกับ ผกค. สิ้นสุดลงแล้ว จึงได้รวบรวมทุนทรัพย์ ริเริ่มการก่อสร้าง พระตำหนักเขาค้อ ขึ้นเพื่อเป็นขวัญกำลังใจแก่ประชาชนในพื้นที่ และเป็นที่ทรงงาน และแปรพระราชฐานมาประทับแรม ในวโรกาสที่พระองค์ และพระบรมวงศานุวงศ์ เสด็จมาตรวจเยี่ยมโครงการตามพระราชดำริ ในพื้นที่เขาค้อ
 ภายในพระตำหนัก 

ภาย ในพระตำหนักประกอบด้วยอาคารเชื่อมต่อกันลักษณะรูปวงแหวน มีเรือนข้าราชบริพารเป็นส่วนเชื่อมต่อกับพระตำหนัก อาคารมีลักษณะโค้ง 2 ชั้น ชั้นบนมี 2 ห้องใหญ่ ซึ่งเป็นห้องบรรทมของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ชั้นล่างประกอบด้วย ห้องพระราชทานเลี้ยง ซึ่งมีห้องครัวอยู่ทางด้านหน้า , ห้องเสวย , ห้องเข้าเฝ้า และห้องโถงใหญ่

นอก จากนั้นชั้นล่างยังเป็นห้องบรรทมของสมเด็จพระศรีนครินทราบรมราชชนนี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัติยราชนารี บริเวณ ด้านหน้าพระตำหนัก มีสวนหย่อม และแปลงไม้ดอกมีลักษณะเป็นวงกลม ณ จุดศูนย์กลางของวงกลมเป็นที่ตั้งของเสาธงมหาราช มีความสูง 60 เมตร ซึ่งสร้างขึ้นเนื่องในวโรกาสฉลองครบพระชนมพรรษาครบรอบ 60 พรรษา ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

 ผู้ริเริ่มก่อสร้าง 

ผู้ริเริ่มประสานงานการก่อสร้างคือ พล.อ.พิจิตร กุลละวณิชย์ ผู้ออกแบบ หม่อมหลวงตรีทศยุทธ เทวกุล วิศวกร ดร.รชฏ กาญจนวนิชย์ ผู้ก่อสร้าง (พ.ต. ธีรวัฒน์ สวามิวัสดิ์ ผู้ควบคุม) ช.พัน.4  ใช้งบประมาณการก่อสร้าง 26 ล้านบาท (ไม่ใช้งบประมาณของทางราชการ) ระยะเวลาในการก่อสร้าง 7 เดือนเศษเปิดเมื่อ 25 กุมภาพันธ์ พ.ศ. 2528
# ปาแลเดอเลลีเซ
ทำเนียบประธานาธิบดี หรือ ปาแลเดอเลลีเซ  ตั้งอยู่บ้านเลขที่ 55 รูว์ดูว์โฟบูร์-แซ็งตอนอเร (Rue du Faubourg-Saint-Honoré) ในเขตที่ 8 ของนครปารีส ใช้เป็นที่ทำการและที่พำนักประจำตำแหน่งของประธานาธิบดี ตั้งแต่สมัยสาธารณรัฐฝรั่งเศสที่ 2 ตั้งอยู่ใกล้กับช็องเซลีเซ สร้างในปีค.ศ. 1720 โดยสถาปนิกอาร์ม็อง-โกลด มอแล (Armand-Claude Mollet) เพื่อใช้เป็นคฤหาสน์ส่วนบุคคล  ของหลุยส์ อ็องรี เดอ ลา ตูร์ โดแวร์ญ (Louis Henri de La Tour d'Auvergne) ซึ่งต่อมากลายมาเป็นขวัญพระราชทานของพระเจ้าหลุยส์ที่ 15 แห่งฝรั่งเศสให้แก่มาร์ควิสปงปาดูร์ในปีค.ศ. 1573 ต่อมากลายเป็นที่พำนักหลวงของฌออากีม มูว์ราซึ่งรับพระราชทานจากจักรพรรดินโปเลียนที่ 1ในปีค.ศ. 1805 และต่อมาก็ยังใช้เป็นพระราชวังที่ประทับในรัชสมัยของจักรพรรดินโปเลียนที่ 3

นอกจากนี้คำว่า เอลีเซ ภาษาฝรั่งเศสมักจะเรียกอย่างสั้น ๆ ในภาษาพูดหรือภาษาเขียนโดยสื่อมวลชนเพื่อต้องการสื่อถึง ประธานาธิบดี 

เจ้าบ้าน (ประจำตำแหน่ง) คนปัจจุบัน ได้แก่ แอมานุแอล มาครง ประธานาธิบดี ดำรงตำแหน่งตั้งแต่ 15 พฤษภาคม ค.ศ. 2017

ทำเนียบมาตีญงได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปีค.ศ. 1916 Base Merimee - กระทรวงวัฒนธรรมแห่งสาธารณรัฐฝรั่งเศส
# 1 E+18 m²
1 E+18 m² เป็นอันดับของขนาดของสิ่งที่มีพื้นที่ระหว่าง 1,000,000 ถึง 10,000,000 ล้านตารางกิโลเมตร

พื้นที่ขนาดน้อยกว่า 1 ล้านล้านตารางกิโลเมตร

thumb|ดวงอาทิตย์มีพื้นผิวทั้งหมด 6.1 ล้านล้านตารางกิโลเมตร 
thumb|200px|ดาวซิริอุสมีพื้นผิวทั้งหมด 9.12 ล้านล้านตารางกิโลเมตร 

 100,000 ล้านตารางกิโลเมตร เทียบเท่ากับ
 1 E+18 m² หรือ 1 E18 m² หรือ 1×1018 ตร.ม. ในรูป สัญกรณ์วิทยาศาสตร์
 1,000,000 ตารางเมกะเมตร
 ประมาณ 386,000 ล้านตารางไมล์
 วงกลมที่มีรัศมีประมาณ 562,968.22 กิโลเมตร
 สี่เหลี่ยมจัตุรัสที่มีความยาวด้านประมาณ 998,560 กิโลเมตร
 พื้นผิวของลูกบาศก์ที่มีขอบยาวประมาณ 407,372.59 กิโลเมตร
 พื้นผิวของทรงกลมที่มีรัศมี 281,485.21 กิโลเมตร

 ตัวอย่าง 
 6,100,000 ล้าน ตร.กม. — พื้นผิวของดวงอาทิตย์ 
 9,120,000 ล้าน ตร.กม. — พื้นผิวของดาวซิริอุส

พื้นที่ขนาดมากกว่า 10 ล้านล้านตารางกิโลเมตร
# รายพระนามพระมหากษัตริย์บอราบอรา
รายพระนามพระมหากษัตริย์แห่งบอราบอรา

ราชวงศ์โปมาเร
 ลำดับที่ พระบรมฉายาลักษณ์ พระนาม พระบรมราชสมภพ  สวรรคต เริ่มรัชกาล สิ้นสุด 1   พระเจ้าตาอู นิอูนา  ราว 1707  1745  ?  1745 2   เตรีอีมาเอวารูอาที่ 1  ?  1778  1745  1778  3  100px   พระเจ้าตาโปอาที่ 1  1772  1812  1778  1812   4  100px  พระเจ้าตาโปอาที่ 2  1806  1861  1812  1861  5  100px  เตรีอีมาเอวารูอาที่ 2 1841  1873 1860  1873 6  100px  เตรีอีมาเอวารูอาที่ 3 1871  1932  1873 1888

ดูเพิ่ม
รายพระนามพระมหากษัตริย์ราอีอาเตอา
รายพระนามพระมหากษัตริย์ตาฮีตี
# พรรคคอมมิวนิสต์กาลีมันตันเหนือ
พรรคคอมมิวนิสต์กาลีมันตันเหนือ  เป็นพรรคคอมมิวนิสต์ในมาเลเซียโดยมีฐานที่มั่นในรัฐซาราวัก ก่อตั้งเมื่อ 19 กันยายน พ.ศ. 2514 โดยก่อนหน้านี้กลุ่มนี้เคลื่อนไหวในนามองค์กรคอมมิวนิสต์ซาราวัก ประธานพรรคคือ เหวิน มิน เชียน ซึ่งเคยเป็นสมาชิกพรรคประชาชนสหซาราวักมาก่อน

 ประวัติ 
กลุ่มฝ่ายซ้ายของผู้นิยมคอมมิวนิสต์ได้เติบโตอย่างรวดเร็วในหมู่ชาวอีบันและชุมชนชาวจีนในเขตชนบทของซาราวักตั้งแต่ราว พ.ศ. 2493 และได้พัฒนามาเป็นกองทัพประชาชนกาลีมันตันเหนือต่อต้านมาเลเซีย พรรคนี้สนับสนุนการรวมตัวเป็นเอกภาพของอาณานิคมอังกฤษบนเกาะบอร์เนียว เพื่อจัดตั้งเป็นรัฐเอกราชเรียกว่ารัฐกาลีมันตันเหนือ แนวคิดนี้เสนอโดยเอ. เอ็ม. อาซาฮารี ผู้นำของพรรคประชาชนบรูไน ซึ่งมีความเชื่อมโยงกับซูการ์โนและอะห์หมัด ไซดีในชวา ข้อเสนอการจัดตั้งกาลีมันตันเหนือเป็นแนวคิดที่เสนอขึ้นเพื่อต่อต้านแผนการจัดตั้งมาเลเซีย เพราะมีความแตกต่างทางด้านเศรษฐกิจ การเมือง ประวัติศาสตร์และวัฒนธรรมระหว่างเกาะบอร์เนียวและมลายา

หลังจากการปฏิวัติบรูไน ชาวจีนที่นิยมคอมมิวนิสต์ได้ออกจากซาราวัก ที่เหลืออยู่คือกองทัพประชาชนซาราวัก พรรคคอมมิวนิสต์อินโดนีเซียได้สนับสนุนกลุ่มเหล่านี้ให้มาตั้งมั่นในจังหวัดกาลีมันตันตะวันตกและส่งไปฝึกที่จีน บางส่วนกลับไปในซาราวัก แต่ต้องใช้เวลามากในการเสาะหาการสนับสนุนในซาราวัก

ใน พ.ศ. 2527 กลุ่มของโบง กี ชกได้แยกไปลงนามในสนธิสัญญาสันติภาพกับรัฐบาลมาเลเซีย ซึ่งกลุ่มนี้เป็นกองกำลังกลุ่มใหญ่กว่าที่เหลืออยู่ หลังจากนั้นพรรคได้อ่อนกำลังลงเรื่อย ๆ ในวันที่ 17 ตุลาคม พ.ศ. 2533 พรรคได้ลงนามในสนธิสัญญาสันติภาพกับรัฐบาลและได้ประกาศสลายตัวไป
# รายพระนามพระมหากษัตริย์ตาฮีตี
นี่คือรายพระนามพระมหากษัตริย์แห่งราชอาณาจักรตาฮีตี, ภายใต้ราชวงศ์โปมาเร พระอิสสริยยศในภาษาพื้นเมืองว่า "อาริอิ ราฮี" (Ari'i rahi)

พระมหากษัตริย์ตาฮีตี
 ลำดับที่ พระบรมฉายาลักษณ์ พระนาม พระบรมราชสมภพ-สวรรคต เริ่มรัชกาล สิ้นสุดรัชกาล หมายเหตุ 1  100px ไว ราอา โตอา โปมาเรที่ 1  ค.ศ. 1743–1803  13 กุมภาพันธ์ ค.ศ. 1791  3 กันยายน ค.ศ. 1803  ผู้ปกครองโดยพฤตินัยตั้งแต่ 1768 จนกระทั่ง 1774 ทรงสำเร็จราชการแทนโปมาเรที่ 2 2  100px  โปมาเรที่ 2  ค.ศ. 1774–1821  3 กันยายน ค.ศ. 1803    รัชสมัยแรก ครองราชย์ต่อจากโปมาเรที่ 1 ประสูติเมื่อ 1774 ต่อมาถูกเนรเทศไปโมโอเรอาในปี 1808ว่าง (22 ธันวาคม ค.ศ. 1808 – 15 พฤศจิกายน ค.ศ. 1815) (2)  100px  โปมาเรที่ 2  ค.ศ. 1774–1821  15 พฤศจิกายน ค.ศ. 1815  7 ธันวาคม ค.ศ. 1821  ทรงขึ้นครองราชย์เป็นสมัยที่ 2 หลังจากยุทธการที่เตเฟอีปี 3  100px  เตรีอี ตารีอา โปมาเรที่ 3  ค.ศ. 1820–1827  7 ธันวาคม ค.ศ. 1821  8 มกราคม ค.ศ. 1827  พระราชโอรสในพระเจ้าโปมาเรที่ 2  -  คณะผู้สำเร็จราชการ   7 ธันวาคม ค.ศ. 1821  8 มกราคม ค.ศ. 1827  คณะผู้สำเร็จราชการในพระเจ้าโปมาเรที่ 3 ตามคำร้องขอจากพระเจ้าโปมาเรที่ 2 ประกอบด้วยพระราชินีเตรีอีโตโอเตไร เตเรโมเอโมเอ, พระราชินีเตรีอีตารีอา อารีอีปาเออาวาฮีเน และคณะเสนาบดีทั้งห้าของตาฮีตี 4  100px  ไอมาตา โปมาเรที่ 4 วาฮีเน  1813–1877  11 January 1827     พระราชธิดาในพระเจ้าโปมาเรที่ 2 เป็นพระประมุขที่ครองราชย์นานที่สุดของตาฮีตี และทรงครองราชย์ภายใต้ระบอบการอารักขาของฝรั่งเศสตั้งแต่ 9 กันยายน ค.ศ. 1842 5  100px  อารีอี อาอูเอ โปมาเรที่ 5  ค.ศ. 1839–1891    30 ธันวาคม ค.ศ. 1880  พระราชโอรสในสมเด็จพระราชินีนาถโปมาเรที่ 4 เป็นพระมหากษัตริย์พระองค์สุดท้าย ฝรั่งเศสผนวกตาฮีตีและดินแดนที่ขึ้นกับตาฮีตีเป็นของตนเองเมื่อวันที่ 30 มิถุนายน ค.ศ. 1880
# 1 E+19 m²
1 E+19 m² เป็นอันดับของขนาดของสิ่งที่มีพื้นที่ระหว่าง 10,000,000 ถึง 100,000,000 ล้านตารางกิโลเมตร

พื้นที่ขนาดน้อยกว่า 10 ล้านล้านตารางกิโลเมตร

 10,000,000 ล้านตารางกิโลเมตร เทียบเท่ากับ
 1 E+19 m² หรือ 1 E19 m² หรือ 1×1019 ตร.ม. ในรูป สัญกรณ์วิทยาศาสตร์
 10 ตารางจิกะเมตร
 ประมาณ 3,860,000 ล้านตารางไมล์
 วงกลมที่มีรัศมีประมาณ 1,778,979.5 กิโลเมตร
 สี่เหลี่ยมจัตุรัสที่มีความยาวด้านประมาณ 3,155,449.6 กิโลเมตร
 พื้นผิวของลูกบาศก์ที่มีขอบยาวประมาณ 1,287,297.3 กิโลเมตร
 พื้นผิวของทรงกลมที่มีรัศมี 889,493.26 กิโลเมตร

 ตัวอย่าง 
 30,000,000 ล้าน ตร.กม. — พื้นผิวของดาวเวกา 
 78,000,000 ล้าน ตร.กม. — พื้นผิวของดาวเรกูลัส
 84,000,000 ล้าน ตร.กม. — พื้นผิวของดาวเบลลาทริกซ์

พื้นที่ขนาดมากกว่า 100 ล้านล้านตารางกิโลเมตร
# พระเจ้าหลุยส์ที่ 3 แห่งฝรั่งเศส
พระเจ้าหลุยส์ที่ 3 แห่งฝรั่งเศส  (863 - 5 สิงหาคม 882) ทรงเป็นพระมหากษัตริย์แห่งชนแฟรงค์ตะวันตก พระองค์เป็นพระมหากษัตริย์พระองค์ที่ 6 ในราชวงศ์กาโรแล็งเชียง พระองค์เป็นพระราชโอรสองค์โตในพระเจ้าหลุยส์ที่ 2 แห่งฝรั่งเศสกับสมเด็จพระราชินีแอนซ์การ์ดแห่งเบอร์กันดี พระองค์ทรงปกครองฝรั่งเศสเพียง 2 ปี ก็สวรรคต เหล่าขุนนางจึงสนับสนุนให้เจ้าชายคาร์โลมัน พระอนุชาของพระองค์ขึ้นครองราชย์แทน

พระเจ้าหลุยส์ที่ 3 เสด็จสวรรคตเมื่อวันที่ 5 สิงหาคม 882 เนื่องจากพระองค์ตกลงจากหลังม้าในขณะที่กำลังไล่ตามหญิงสาวคนรักของพระองค์ พระศพของพระองค์ถูกฝังที่มหาวิหารแซ็ง-เดอนี
# พระเจ้าหลุยส์ที่ 2 แห่งฝรั่งเศส
พระเจ้าหลุยส์ที่ 2 แห่งฝรั่งเศส  (1 พฤศจิกายน 846 – 10 เมษายน 879) ทรงเป็นพระมหากษัตริย์แห่งอากีแตน และต่อมาก็ได้เป็นพระมหากษัตริย์แห่งชนแฟรงค์ตะวันตก พระองค์เป็นพระโอรสในพระเจ้าชาร์ลส์ที่ 2 ผู้ศีรษะล้านกับสมเด็จพระราชินีเออร์เมนทูจ แห่งออร์เลออง แม้พระองค์จะไม่เคยครองตำแหน่งจักรพรรดิ แต่พระองค์ก็ได้รับการยกยกให้เป็น จักรพรรดิหลุยส์ที่ 2

พระเจ้าหลุยส์ที่ 2 ทรงอภิเษกสมรสสองครั้ง ทรงอภิเษกสมรสครั้งแรกกับแอนซ์การ์ดแห่งเบอร์กันดี มีพระราชโอรส 2 พระองค์ ได้แก่เจ้าชายหลุยส์ (ประสูติในปี 863) และ เจ้าชายคาร์โลมัน (ประสูติในปี 866) ทั้งสองพระองค์ได้เป็นพระมหากษัตริย์ฝรั่งเศสในเวลาต่อมา

 ชีวประวัติ 

หลุยส์ พระโอรสของพระเจ้าชาร์ลส์ที่ 2 ผู้ศีรษะล้าน ได้รับแต่งตั้งเป็นกษัตริย์แห่งอากีแตนภายใต้การพิทักษ์คุ้มครองของพระบิดาในปี ค.ศ. 867 ชาร์ลส์กลายเป็นจักรพรรดิในปี ค.ศ. 875 และสองปีต่อมาพระองค์ทิ้งให้หลุยส์เป็นผู้สำเร็จราชการแผ่นดินขณะที่พระองค์ไปคุ้มกันอิตาลีให้พระสันตะปาปาจอห์นที่ 7

หลุยส์ได้รับเลือกตั้งเป็นกษัตริย์ของชาวแฟรงก์ตะวันตกในเดือนธันวาคม ค.ศ. 877 ที่การประชุมสภาที่ทรัวส์ในปี ค.ศ. 878 พระสันตะปาปาพยายามบีบบังคับให้หลุยส์รับบทบาทเป็นผู้ปกป้องคุ้มครองพระสันตะปาปา แต่หลุยส์ปฏิเสธ

หลุยส์กับลูกพี่ลูกน้อง หลุยส์ผู้อ่อนวัยกว่า ผู้ปกครองของราชอาณาจักรแฟรงก์ตะวันออกตกลงให้การแบ่งโลธาริงเกียเป็นไปตามสนธิสัญญาแมร์เซนในปี ค.ศ. 870 ที่พระบิดาของทั้งคู่ได้ตกลงกันไว้

หลุยส์คิดที่จะจัดสรรตำแหน่งของรัฐใหม่ แต่ก็ต้องผิดหวังเมื่อขุนนางแฟรงก์ยอมให้พระองค์เป็นกษัตริย์โดยมีเงื่อนไขว่าพระองค์ต้องเคารพในการครอบครองและสิทธิ์ของพวกตน

พงศาวลี
# พรรคประชาธิปไตยมาเลเซีย
พรรคประชาธิปไตยมาเลเซีย  เป็นพรรคการเมืองในมาเลเซีย ก่อตั้งโดยวี ชูเกียว ใน พ.ศ. 2541 หลังจากที่แยกตัวออกจากพรรคกิจประชาธิปไตยเพราะล้มเหลวในการต่อต้านเลขาธิการพรรคคือลิม กิตเซียง พรรคนี้เข้าร่วมการเลือกตั้งทั่วไปใน พ.ศ. 2542 และ พ.ศ. 2547 แต่ไม่ได้รับเลือกเลย หลังจากการเลือกตั้ง พ.ศ. 2551 พรรคนี้ไม่มีกิจกรรมใด ๆ และสลายตัวไปในที่สุด

 แหล่งข้อมูลอื่น 
Wee Choo Keong Wordpress
Wee Choo Keong Blogspot inactive.
# รายชื่อพรรคการเมืองในประเทศลาว
ในปัจจุบัน ลาวใช้ระบบพรรคการเมืองเดียวโดยพรรคที่มีอำนาจคือ พรรคปฏิวัติประชาชนลาว แนวลาวส้างซาด เป็นองค์กรหลักที่เกี่ยวข้องกับกิจกรรมทางวัฒนธรรมและไม่เกี่ยวกับพรรคการเมือง 

พรรคการเมืองในอดีต
 คณะกรรมการป้องกันผลประโยชน์แห่งชาติ (พ.ศ. 2501)
 พรรคประชาธิปไตย (พ.ศ. 2504)
 พรรคเอกราช (พ.ศ. 2503)
 พรรคประชาชนลาว (พ.ศ. 2508)
 พรรคสังคมนิยมลาว (กลุ่มพลัดถิ่น)
 พรรคเป็นกลาง (พ.ศ. 2502)
 พรรคสันติภาพเป็นกลาง (พ.ศ. 2508)
 แนวซาดก้าวหน้า (ก่อตั้ง พ.ศ. 2503)
 พรรครวมพลังประชาชนลาว (พ.ศ. 2501)
# 1 E+21 m²
1 E+21 m² เป็นอันดับของขนาดของสิ่งที่มีพื้นที่ระหว่าง 1,000,000,000 ถึง 10,000,000,000 ล้านตารางกิโลเมตร

พื้นที่ขนาดน้อยกว่า 1 พันล้านล้านตารางกิโลเมตร

250px|thumb|right|Albireo Aมีพื้นผิวทั้งหมด 1.5 พันล้านล้านตารางกิโลเมตร 

 10,000,000 ล้านตารางกิโลเมตร เทียบเท่ากับ
 1 E+19 m² หรือ 1 E19 m² หรือ 1×1019 ตร.ม. ในรูป สัญกรณ์วิทยาศาสตร์
 1,000 ตารางจิกะเมตร
 ประมาณ 386,000,000 ล้านตารางไมล์
 วงกลมที่มีรัศมีประมาณ 11,243,150 กิโลเมตร
 สี่เหลี่ยมจัตุรัสที่มีความยาวด้านประมาณ 19,942,441 กิโลเมตร
 พื้นผิวของลูกบาศก์ที่มีขอบยาวประมาณ 8,135,718.9 กิโลเมตร
 พื้นผิวของทรงกลมที่มีรัศมี 5,621,597.4 กิโลเมตร

 ตัวอย่าง 
 1,500,000,000 ล้าน ตร.กม. — พื้นผิวของ Albireo A

พื้นที่ขนาดมากกว่า 1 หมึ่นล้านล้านล้านตารางกิโลเมตร
# พระเจ้าคาร์โลมันที่ 2 แห่งฝรั่งเศส
พระเจ้าคาร์โลมันที่ 2 แห่งฝรั่งเศส  (863 - 5 สิงหาคม 882) ทรงเป็นพระมหากษัตริย์แห่งชนแฟรงค์ตะวันตก พระองค์เป็นพระมหากษัตริย์พระองค์ที่ 8 ในราชวงศ์กาโรแล็งเชียง พระองค์เป็นพระราชโอรสองค์โตในพระเจ้าหลุยส์ที่ 2 แห่งฝรั่งเศสกับสมเด็จพระราชินีแอนซ์การ์ดแห่งเบอร์กันดี ตั้งแต่พระบิดาของพระองค์สวรรคตพระองค์ก็ทรงปกครองฝรั่งเศสร่วมกับพระเจ้าหลุยส์ที่ 3พระเชษฐา เมื่อพระเชษฐาของพระองค์สวรรคตพระองค์ก็ทรงปกครองฝรั่งเศสเพียงด้วยพระองค์เอง พระองค์ทรงปกครองฝรั่งเศสเพียง 2 ปี ก็สวรรคต

พระเจ้าคาร์โลมันที่ 2 เสด็จสวรรคตเมื่อวันที่ 12 ธันวาคม ค.ศ. 884 ขณะทรงล่าสัตว์ จักรพรรดิคาร์ลที่ 3 ซึ่งมีศักดิ์เป็นพระญาติจึงทรงปกครองฝรั่งเศสต่อจากพระองค์
# เหตุอาคารถล่มที่ฐาเณ พ.ศ. 2556
เมื่อวันที่ 4 เมษายน 2556 เกิดเหตุอาคารถล่มบนที่ดินของเผ่าชนในเมืองมุมบรา ชานเมืองธาเน ในรัฐมหาราษฏระ ประเทศอินเดีย"Is Municipality as much to blame as builders for Thane building collapse?"  IBN. 4 April 2013. Retrieved 5 April 2013. เหตุการณ์ดังกล่าวถูกเรียกว่าเป็นเหตุอาคารถล่มครั้งเลวร้ายที่สุดในพื้นที่ มีผู้รอดชีวิตกว่า 100 คน มีผู้เสียชีวิต 74 คน เป็นเด็ก 18 คน หญิง 23 คน และชาย 33 คน การค้นหาผู้รอดชีวิตเพิ่มเติมยุติเมื่อวันที่ 6 เมษายน 2556

อาคารดังกล่าวอยู่ระหว่างการก่อสร้างและไม่มีใบอนุญาตเปิดใช้อาคารสำหรับผู้อยู่อาศัยรายได้ต่ำถึงปานกลางขนาด 100 ถึง 150 คน"45 killed as building collapses in India (PHOTOS)" RT News 5 April 2013. Retrieved 5 April 2013."India building collapse near Mumbai kills 45." BBC News. 5 April 2013. Retrieved 5 April 2013. คนงานก่อสร้างและครอบครัวกำลังอาศัยอยู่ในอาคารดังกล่าว มีรายงานว่า อาคารดังกล่าวถูกก่อสร้างอย่างมิชอบด้วยกฎหมาย เพราะมิได้ปฏิบัติตามการประกอบกิจมาตรฐานสำหรับการก่อสร้างที่ปลอดภัยและชอบด้วยกฎหมาย ตลอดจนการได้มาซึ่งที่ดินและการเปิดใช้อาคารที่อยู่อาศัย

จนถึงวันที่ 11 เมษายน มีผู้ต้องสงสัยทั้งหมด 14 คนถูกจับกุม ซึ่งรวมถึงผู้รับเหมาก่อสร้าง วิศวกร ข้าราชการเทศบาล และภาคีผู้รับผิดชอบอื่น บันทึกของรัฐบาลชี้ว่า มีสองคำสั่งที่จัดการจำนวนอาคารที่มิชอบด้วยยกฎหมายในพื้นที่ คือ การรับรู้จากระยะไกลปี 2548 และคำสั่งศาลสูงมุมไบปี 2553 นอกจากนี้ ยังมีการร้องทุกข์ไปยังข้าราชการของรัฐและเทศบาล
# 1 E+0 m³
1 E+0 m³ เป็นอันดับของขนาดของสิ่งที่มีปริมาตรระหว่าง 1 ถึง 10 ลูกบาศก์เมตร

ปริมาตรน้อยกว่า 1 ลูกบาศก์เมตร

 1 ลูกบาศก์เมตร เทียบเท่ากับ
 1 E+0 m³ หรือ 1 E0 m³ หรือ 1×100 ลบ.ม. ในรูป สัญกรณ์วิทยาศาสตร์
 0.000 000 1 ลูกบาศก์กิโลเมตร
 0.000 000 36 ลูกบาศก์ไมล์
 วงกลมมีปริมาตร 1 ลูกบาศก์เมตร มีรัศมี 0.5 เมตร มีเส้นรอบวง 3.14 เมตร
 สี่เหลี่ยมลูกบาศก์ 1 ลูกบาศก์เมตร มีความยาวด้านละ 1 เมตร มีความยาวรอบรูป 24 เมตร

 ตัวอย่าง 
 3 ลบ.ม. — ความจุของช่องแช่แข็งของตู้เย็นขนาดใหญ่

ปริมาตรมากกว่า 1 ลูกบาศก์เมตร
# อาเธอร์ เบญจกุล
บุญ เบญจกุล (เกิด 2 สิงหาคม พ.ศ. 2531) ชื่อเล่น อาเธอร์ เป็นนักแสดงลูกครึ่งไทย-อเมริกัน เข้าสู่วงการบันเทิงโดยคำชักชวนของ ณัฏฐนันท์ ฉวีวงษ์ กับละครเรื่องแรก มายาตวัน ในปี 2556

 ประวัติ 
อาเธอร์ บุญ เบญจกุล เกิดที่จังหวัดชลบุรี เป็นบุตรชายของนายจักรพันธ์ และ นางเอพริล แอน เบญจกุล ชาวอเมริกัน เป็นบุตรคนสุดท้องจากพี่น้อง 2 คน พี่ชายชื่อ คริสโตเฟอร์ แจ๊ค เบญจกุล อดีตนักแสดงดาวรุ่ง และ เจฟฟรี เบญจกุลวิวัฒน์การแสดงและครอบครัว หัวใจสองฝั่งของ "อาเธอร์ บุญ เบญจกุล"  นิตยสารออล แมกกาซีน ปีที่ 8  ฉบับที่ 7 พฤศจิกายน พ.ศ. 2556 หลังจากจบการศึกษาระดับอุดมศึกษาที่มหาวิทยาลัยอัสสัมชัญ คณะนิเทศศาสตร์ สาขาวิชาการโฆษณา เขาไปสมัครทำงานที่โอกีวี ทำได้ประมาณ 3-4 เดือน ก็ลาออก เพราะไม่ได้ใช้ความคิดสร้างสรรค์ที่เรียนมา จึงไปสมัครเป็นวีเจทางเอ็มทีวีไทยแลนด์ จนได้มาแคสติงละครเรื่อง มายาตวัน จากการชักชวนของผู้จัด ณัฏฐนันท์ ฉวีวงษ์ ของค่ายทีวีซีน	Hot&Young Generation : อาเธอร์ บุญ เบญจกุล priewmagonline.com

 ผลงาน 
 ละครโทรทัศน์ 
 ปี พ.ศ.  เรื่อง  รับบท  ออกอากาศ 2556  มายาตวัน  เอกชัย (เอก) ช่อง 3 2557  ไฟในวายุ  วิธู  2558  หัวใจปฐพี  ภาคิน  หัวใจมีเงา  หมอประสพ ช่องวัน Devil Lover เผลอใจ..ให้นายปีศาจ   เควิน จีเอ็มเอ็ม 25 2560  7 วันจองเวร 2  พัตเตอร์ (รับเชิญ) ช่องเวิร์คพอยท์

 พิธีกร 
 พิธีกรภาคสนามรายการ 168 ชั่วโมง

 วีเจ 
 เอ็มทีวีไทยแลนด์
# อูด เคานต์แห่งปารีส
โอโด เคานต์แห่งปารีส  (852 - 1 มกราคม 898) ทรงเป็นพระมหากษัตริย์แห่งชนแฟรงค์ตะวันตก พระองค์เป็นพระมหากษัตริย์พระองค์ที่ 9 ในราชวงศ์กาโรแล็งเชียง โอโดเป็นที่รู้จักกันในฐานะดยุกแห่งแฟรงก์และเคานต์แห่งปารีส

โอโดเป็นโอรสในโรเบิร์ตผู้แข็งแกร่งและอเดลาอิเดแห่งตัวร์ เมื่อบิดาของพระองค์สิ้นพระชนม์ พระองค์จึงได้รับตำแหน่งมาร์ควิสเนอุสเตรียต่อจากบิดาErnest Lavisse, Histoire de France, tome ii. (Paris, 1903)E. Favre, Eudes, comte de Paris et roi de France (Paris, 1893) ด้วยทักษะการต่อสู้และความเป็นผู้นำของพระองค์ พระองค์จึงได้รับการแต่งตั้งจากจักรพรรดิคาร์ลที่ 3ให้ดำรงพระมหากษัตริย์ฝรั่งเศสพระองค์ต่อมาGwatking, H. M., Whitney, J. P., et al. Cambridge Medieval History: Volume III—Germany and the Western Empire. Cambridge University Press:London(1930)
# การทัพอินโดจีนฝรั่งเศสครั้งที่สอง
การทัพอินโดจีนฝรั่งเศสครั้งที่สอง หรือรู้จักกันในชื่อ รัฐประหารของญี่ปุ่นเดือนมีนาคม พ.ศ. 2488 เป็นส่วนหนึ่งของปฏิบัติการทางทหารของญี่ปุ่นในกัมพูชา ลาว และเวียดนาม ซึ่งเป็นอาณานิคมในฝรั่งเศส ในช่วงปลายของสงครามโลกครั้งที่สอง ผลของปฏิบัติการทางทหารในครั้งนี้ทำให้เกิดรัฐที่เป็นเอกราชในช่วงเวลาสั้น ๆ คือ จักรวรรดิเวียดนาม ราชอาณาจักรลาว และราชอาณาจักรกัมพูชา และยังเป็นการทำลายอำนาจการบริหารของอินโดจีนฝรั่งเศส มีการต่อสู้แบบกองโจรขนาดเล็กตามมา จากทหารฝรั่งเศสที่ต้องการแก้แค้น แต่ญี่ปุ่นสามารถควบคุมสถานการณ์ได้ เมื่อญี่ปุ่นแพ้สงคราม เวียดมิญได้อาศัยสุญญากาศทางการเมืองนี้ขึ้นสู่อำนาจ

 รัฐประหาร 
ใน พ.ศ. 2488 ญี่ปุ่นเกรงว่าฝ่ายสัมพันธมิตรจะเข้ายึดครองอินโดจีนฝรั่งเศส แม้ว่ารัฐบาลวิชียังคงอยู่ในยุโรป แต่ก็มีการจัดตั้งรัฐบาลเฉพาะกาลแห่งสาธารณรัฐฝรั่งเศส ต้นเดืนมีนาคม พ.ศ. 2488 ทหารญี่ปุ่นเริ่มปลดอาวุธทหารฝรั่งเศสโดยไม่มีการเตือนล่วงหน้า ในวันที่ 9 มีนาคมในไซ่ง่อน ได้มีการจับกุมและสังหารเจ้าหน้าที่ระดับสูงของรัฐบาลวิชี ทหารฝรั่งเศสส่วนหนึ่งหนีไปจีน การปกครองอินโดจีนฝรั่งเศสของฝรั่งเศสจึงสิ้นสุดลง

ญี่ปุ่นได้กดดันให้จักรวรรดิเวียดนาม ราชอาณาจักรลาว และราชอาณาจักรกัมพูชาประกาศเอกราช สมเด็จพระจักรพรรดิบ๋าว ดั่ยได้ร่วมมือกับญี่ปุ่น พระนโรดม สีหนุให้ความร่วมมือเช่นกัน แต่ญี่ปุ่นก็ไม่ไว้วางใจราชวงศ์ที่เคยนิยมฝรั่งเศส เซิง งอกทัญที่เคยลี้ภัยในญี่ปุ่นและได้รับความไว้วางใจมากกว่าพระนโรดม สีหนุ ได้เดินทางกลับสู่กัมพูชาและได้เป็นรัฐมนตรีว่าการกระทรวงการต่างประเทศในเดือนพฤษภาคมและได้เป็นนายกรัฐมนตรีในเดือนสิงหาคม ส่วนในลาว พระเจ้าศรีสว่างวงศ์ ผู้นิยมฝรั่งเศสปฏิเสธที่จะประกาศเอกราช ผู้ที่ออกมาประกาศเอกราชเป็นเจ้าเพชรราช รัตนวงศา

 เหตุการณ์ต่อมา 
สาธารณรัฐจีนที่ให้ที่พักพิงแก่ทหารฝรั่งเศสและสหรัฐอเมริกาไม่ได้เต็มใจในฟื้นฟูอำนาจของฝรั่งเศส ทั้งสองประเทศกล่าวว่าไม่ได้ให้ความช่วยเหลือแก่ฝรั่งเศส แต่นายพล Claire Lee Chennault ได้ต่อต้านคำสั่งโดยเข้าไปช่วยเหลือทหารฝรั่งเศสในการถอยเข้าสู่จีน กองทหารจากอังกฤษที่เรียกกองกำลัง 136 ได้เข้ามาปฏิบัติการทางทหารในอินโดจีนฝรั่งเศสตั้งแต่ พ.ศ. 2487 และได้เข้ามาช่วยฝรั่งเศสในการต่อต้านญี่ปุ่น ทหารฝรั่งเศสที่หนีทหารญี่ปุ่นมาจะเข้าร่วมกับกองกำลังผสมอังกฤษ-ฝรั่งเศสเพื่อต่อสู้กับญี่ปุ่น ฐานที่มั่นส่วนใหญ่อยู่ในลาว ซึ่งเป็นพื้นที่ที่ญี่ปุ่นควบคุมได้น้อยที่สุดทางภาคเหนือของเวียดนาม เวียดมิญนำโดยโฮจิมินห์ได้เริ่มการต่อสู้แบบกองโจรต่อต้านญี่ปุ่น และจัดตั้งฐานที่มั่นในเขตชนบท

หลังจากที่ญี่ปุ่นประกาศยอมแพ้เมื่อ 16 สิงหาคม กองกำลังของญี่ปุ่นถูกควบคุมโดยสมเด็จพระจักรพรรดิบ๋าว ดั่ยทางเวียดนามเหนือ และพรรคสหภาพทางภาคใต้ ซึ่งเป็นการควบคุมด้วยอำนาจในท้องถิ่น ในช่วงที่เกิดสุญญากาศทางการเมืองนี้ เวียดมิญได้ทำการปฏิวัติเดือนสิงหาคม ในวันที่ 25 สิงหาคม พ.ศ. 2488 จักรพรรดิบ๋าวได่ถูกบังคับให้มอบอำนาจให้โฮจิมินห์และเวียดมิญ เวียดมิญเข้าควบคุมฮานอย ส่วนในจังหวัดท้ายเหงวียน กองทหารญี่ปุ่นได้ต่อสู้กับเวียดมิญ ระหว่าง 20 – 25 สิงหาคม พ.ศ. 2488 ซึ่งเวียดมิญเป็นฝ่ายชนะ โฮจิมินห์ได้ประกาศเอกราชของเวียดนามเมื่อ 2 กันยายน

 หลังจากนั้น 
กองทหารอังกฤษและสาธารณรัฐจีนได้เข้าสู่อินโดจีนฝรั่งเศสเพื่อปลดอาวุธทหารญี่ปุ่น ทหารฝรั่งเศสมาถึงไซ่ง่อนในเดือนกันยายน ในประเทศลาว ขบวนการลาวอิสระของเจ้าเพชรราชประกาศปลดเจ้ามหาชีวิตในเดือนตุลาคมและประกาศเอกราชของประเทศแต่ก็ต้องลี้ภัยออกจากประเทศไปในเดือนเมษายน พ.ศ. 2489 ในกัมพูชา เซิง งอกทัญถูกฝรั่งเศสจับกุม โฮจิมินห์ยังครองอำนาจในเวียดนามเหนือ และเกิดสงครามอินโดจีนครั้งที่ 1 ขึ้นในที่สุด
# ราอูลแห่งบูร์กอญ
ราอูลแห่งบูร์กอญ  หรือ พระเจ้าโรดอล์ฟแห่งฝรั่งเศส  ทรงเป็นพระมหากษัตริย์แห่งชาวแฟรงค์ตะวันตก พระองค์เป็นพระมหากษัตริย์พระองค์ที่ 12 ในราชวงศ์กาโรแล็งเชียง พระองค์ทรงสืบทอดตำแหน่งดยุกแห่งเบอร์กันดีต่อจากพระบิดา

รูดอล์ฟเป็นโอรสในริชาร์ด ดยุกแห่งบูร์กอญ กับอเดลเลดแห่งออเซอร์เร พระองค์ทรงอภิเษกสมรสกับเอ็มมาแห่งฝรั่งเศส ธิดาของพระเจ้ารอแบร์ที่ 1 แห่งฝรั่งเศส กับเบอาทริสแห่งแวร์ม็องดัว

รูดอล์ฟ ได้รับเลือกให้ขึ้นสืบราชบัลลังก์ฝรั่งเศสโดยเหล่าขุนนางหลังจากที่พระเจ้ารอแบร์ที่ 1 เสด็จสวรรคตในสนามรบ และพระเจ้าชาร์ลที่ 3 ถูกจับกุม
# วอลเลย์บอลเวิลด์กรังด์ปรีซ์ 2002
วอลเลย์บอลเวิลด์กรังด์ปรีซ์ 2002  เป็นการแข่งขันวอลเลย์บอลหญิง จำนวน 8 ทีม เริ่มทำการแข่งขันตั้งแต่วันที่ 12 กรกฎาคม ถึง 4 สิงหาคม พ.ศ. 2545 โดยสนามแข่งขันรอบสุดท้าย คือ ฮ่องกง โคลิเซียม, เขตปกครองพิเศษฮ่องกง

โดยวอลเลย์บอลหญิงทีมชาติไทยได้เข้าร่วมการแข่งขันเป็นครั้งแรก จากการคว้าที่ 3 วอลเลย์บอลหญิงชิงแชมป์เอเชีย 2001 และการเอาชนะบราซิลได้ ในการแข่งขันกีฬามหาวิทยาลัยโลก 2001

 ประเทศที่เข้าร่วมแข่งขัน 
ทวีปยุโรปทวีปอเมริกาทวีปเอเซีย 

 ปฏิทินการแข่งขัน 
สัปดาห์ที่ 112–14 กรกฎาคม 2002กลุ่ม A: โตเกียว, ญี่ปุ่นกลุ่ม B: เฉิงตู, จีน  
  
  
   
 
 
 สัปดาห์ที่ 219–21 กรกฎาคม 2002กลุ่ม C: มะนิลา, ฟิลิปปินส์ กลุ่ม D: นครราชสีมา, ไทย  
  
  
   
 
 
 สัปดาห์ที่ 326–28 กรกฎาคม 2002กลุ่ม E: เขตปกครองพิเศษมาเก๊ากลุ่ม F: เหมียวลี่, จีนไทเป  
  
  
   
 
 
 สัปดาห์ที่ 41–4 สิงหาคม 2002รอบสุดท้าย เขตปกครองพิเศษฮ่องกง (เจ้าภาพ)

รอบคัดเลือก
ตารางคะแนนการแข่งขัน

|}
สัปดาห์ที่ 1
กลุ่ม A
สนาม:  สนามกีฬาในร่มแห่งชาติโยโยงิ, โตเกียว, ญี่ปุ่น

|}

กลุ่ม B
สนาม:  Sichuan Provincial Gymnasium, เฉิงตู, จีน

|}

สัปดาห์ที่ 2
กลุ่ม C
สนาม:  Smart Araneta Coliseum, มะนิลา, ฟิลิปปินส์

|}

กลุ่ม D
สนาม:  เอ็มซีซีฮอลล์ เดอะมอลล์นครราชสีมา, นครราชสีมา, ไทย

|}

สัปดาห์ที่ 3
กลุ่ม E
สนาม:  Macau Forum, เขตปกครองพิเศษมาเก๊า

|}

กลุ่ม F
สนาม:  Miaoli County Dome, เหมียวลี่, จีนไทเป

|}

รอบสุดท้าย
สนาม:  Hong Kong Coliseum, เขตปกครองพิเศษฮ่องกง

รอบพบกันหมด
ตารางคะแนนการแข่งขัน
 ผ่านเข้ารอบชิงชนะเลิศ ผ่านเข้ารอบชิงอันดับที่ 3

|}

ผลการแข่งขัน

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม45678

 รางวัล 

ผู้เล่นทรงคุณค่า
  เยฟเกนียา อาร์ตาโมโนวา

ทำคะแนนสูงสุด
  หยาง ห่าว

ตบยอดเยี่ยม
  อลิซาเวตา ทิชเชงโค

บล็อกยอดเยี่ยม
  วาเลสกา เมเนเกวส

เสิร์ฟยอดเยี่ยม
  หยาง ห่าว

เซ็ตยอดเยี่ยม
  เฝิง คุน

ตัวรับอิสระยอดเยี่ยม
  ฟาเบียนา โอลิเวรา

 การถ่ายทอดสด
# คาเฟ่ (อัลบั้ม)
คาเฟ่ อัลบั้มเต็มชุดที่ 2 ของวง โมเดิร์นด็อก โดยเหลือสมาชิกเพียง 3 คน เนื่องจาก สมอัตถ์ บุณยะรัตเวช ได้ออกจากวงไปเรียนต่อต่างประเทศ แต่ได้ ณฐพล ศรีจอมขวัญ มือเบสจากวง กรู๊ฟไรเดอร์ส มาร่วมเล่นแทน
 รายชื่อเพลง 
 รูปไม่หล่อ (Not So Cute)
 ที่จริงในใจ (Actually)
 ลึกซึ้ง (Profound)
 ติ๋ม (Tim)
 สุขใจ (Happy)
 ขอบคุณ (Thanks)
 สักเท่าไร (Whatever)
 เกือก (Shoes)
 ขอ (Ask)
 พอเสียที